डाक्टर बन्ने सपना बोकेका उनीहरू अध्ययनमा अब्बल थिए । त्यसमा पनि प्रवीन त्यति नखुल्ने, एक्लै बस्ने तथा केटीहरूका अगाडि लजाउने स्वभावका थिए । त्यसैले उनले कसैलाई प्रेम गर्लान् भनेर सोच्नु पनि ठूलो कुरा थियो तर प्रवीनले ईशालाई पहिलो हेराइमै मन पराइसकेका थिए । उनले आँट गरेर चिनजान भएको ५ महिनापछि ईशासमक्ष प्रेमप्रस्ताव राखे । त्यसपछि त ईशासँगको बोलचाल नै टुट्यो । आजभन्दा १८ वर्षअघि त्यति खुल्ने समय पनि थिएन ।
